

**REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA ŠODOLOVCI**

**OPĆINSKO VIJEĆE**

**ZAPISNIK**

**sa 26. sjednice Općinskog vijeća Općine Šodolovci održane dana 25. ožujka 2025. godine u Šodolovcima, Ive Andrića 5**

Sjednica je započela s radom u 19.00 sati.

Prisutni vijećnici: Lazar Telenta, Goran Kovačević, Slobodanka Bijelić, Lejla Tešanović, Vjekoslav Brđanin, Goran Penava i Đurđica Ratković.

Odsutni vijećnici: Čedomir Janošević (opravdano) i Stevan Živković (opravdano).

Ostali prisutni: Dragan Zorić (općinski načelnik) i Darija Ćeran (viši stručni suradnik za računovodstvene i financijske poslove).

Predsjednik Općinskog Vijeća pozdravio je sve prisutne, utvrdio kvorum i otvorio 26. sjednicu Općinskog vijeća Općine Šodolovci.

Predsjednik Općinskog Vijeća pročitao je predloženi dnevni red te je upitao nazočne ima li primjedbi na predloženi dnevni red ili dopuna istoga.

Viša stručna suradnica Darija Ćeran javila se za riječ i predložila dopunu dnevnog reda sa sljedećim točkama: Prijedlog Plana motrenja, čuvanja i ophodnje otvorenog prostora i građevina za koje postoji povećana opasnost od nastajanja i širenja požara na području Općine Šodolovci u 2025. godini; Prijedlog Odluke o mjerama zaštite od požara za vrijeme žetve i vršidbe u 2025. godini; Prijedlog Odluke o posebnim mjerama zaštite od požara pri spaljivanju otpadnih materijala na poljoprivrednim i drugim površinama u 2025. godini i Prijedlog Provedbenog plana unapređenja zaštite od požara na području Općine Šodolovci za 2025. godinu. Kako se nitko više nije javio za riječ Predsjednik je Prijedlog dnevnog reda stavio na glasovanje te je jednoglasno prihvaćen sljedeći dnevni red:

1. Razmatranje i usvajanje zapisnika sa 25. sjednice Općinskog Vijeća Općine Šodolovci,
2. Prijedlog I. izmjena i dopuna Proračuna Općine Šodolovci za 2025. godinu,
3. Prijedlog I. izmjena i dopuna Programa javnih potreba u sportu Općine Šodolovci za 2025. godinu,
4. Prijedlog I. izmjena i dopuna Programa održavanja objekata i uređaja komunalne infrastrukture Općine Šodolovci za 2025. godinu,
5. Prijedlog I. izmjena i dopuna Programa gradnje objekata i uređaja komunalne infrastrukture Općine Šodolovci za 2025. godinu,
6. Prijedlog I. izmjena i dopuna Programa utroška sredstava šumskog doprinosa za 2025. godinu,
7. Prijedlog I. izmjena i dopuna Programa utroška sredstava vodnog doprinosa za 2025. godinu,
8. Prijedlog I. izmjena i dopuna Programa utroška sredstava ostvarenih raspolaganjem poljoprivrednim zemljištem u vlasništvu Republike Hrvatske za 2025. godinu,
9. Prijedlog I. izmjena i dopuna Programa javnih potreba u predškolskom odgoju i obrazovanju Općine Šodolovci za 2025. godinu,
10. Prijedlog I. izmjena i dopuna Programa socijalne skrbi Općine Šodolovci za 2025. godinu,
11. Prijedlog I. izmjena i dopuna Programa javnih potreba u kulturi i religiji Općine Šodolovci u 2025. godini,
12. Prijedlog Plana motrenja, čuvanja i ophodnje otvorenog prostora i građevina za koje postoji povećana opasnost od nastajanja i širenja požara na području Općine Šodolovci u 2025. godini,
13. Prijedlog Odluke o mjerama zaštite od požara za vrijeme žetve i vršidbe u 2025. godini,
14. Prijedlog Odluke o posebnim mjerama zaštite od požara pri spaljivanju otpadnih materijala na poljoprivrednim i drugim površinama u 2025. godini,
15. Prijedlog Provedbenog plana unapređenja zaštite od požara na području Općine Šodolovci za 2025. godinu,
16. Pitanja i prijedlozi vijećnika.

**DNEVNI RED**

Prije samog početka predloženo je i bez primjedbi usvojeno da se točke od 2. do zaključno sa točkom 11. zajedno obrazlože te da se o njima zajedno raspravlja i glasuje, te da se točke od 12. do zaključno sa 15. također zajedno obrazlože te da se o njima zajedno raspravlja i glasuje.

Prelazi se na rad prema utvrđenom dnevnom redu.

**TOČKA 1. RAZMATRANJE I USVAJANJE ZAPISNIKA SA 25. SJEDNICE OPĆINSKOG VIJEĆA OPĆINE ŠODOLOVCI**

Predsjednik Općinskog Vijeća upitao je nazočne ima li netko primjedbu na zapisnik sa 25. sjednice Općinskog Vijeća Općine Šodolovci.

Kako primjedbi i prijedloga nije bilo Predsjednik Općinskog Vijeća pozvao je vijećnike da glasuju o prijedlogu zapisnika sa 25. sjednice Općinskog Vijeća.

ZA je glasovalo sedam (7) vijećnika

PROTIV niti jedan (0)

SUZDRŽAN niti jedan (0)

Predsjednik vijeća konstatirao je kako je jednoglasno sa sedam glasova ZA, Općinsko vijeće Općine Šodolovci usvojilo:

ZAKLJUČAK

o usvajanju zapisnika sa 25. sjednice Općinskog Vijeća

(Zaključak se prilaže zapisniku i njegov je sastavni dio- prilog 1)

**TOČKA 2. – 11.**

Viša stručna suradnica za računovodstvene i financijske poslove Darija Ćeran obrazložila je Općinskom vijeću Prijedlog I. izmjena i dopuna Proračuna Općine Šodolovci za 2025. godinu te Prijedlog I. izmjena i dopuna pripadajućih Programa koji su se donijeli uz Proračun Općine Šodolovci za 2025. godinu.

U I. Izmjenama i dopunama Proračuna Općine Šodolovci za 2025.g. predlažu se ukupni prihodi u iznosu od 1.244.204,78 eura, a odnose se na prihode poslovanja (1.179.204,78 eura), prihode od prodaje nefinancijske imovine (65.000,00 eura) i preneseni višak iz prethodnih godina (211.014,37 eura).

U I. Izmjenama i dopunama Proračuna Općine Šodolovci za 2025.g. predlažu se ukupni rashodi u iznosu od 1.455.219,15 eura, a odnose se na rashode poslovanja (1.101.994,15 eura) i rashode za nabavu nefinancijske imovine (353.225,00 eura).

Nakon iznošenja obrazloženja Više stručne suradnice za računovodstvene i financijske poslove prijedloga I. izmjena i dopuna Proračuna Općine Šodolovci za 2025. godinu ali i prijedloga I. izmjena i dopuna pojedinačnih Programa koji se donose uz Proračun, Predsjednik je otvorio raspravu. Kako se nitko nije javio za riječ Predsjednik stavlja Prijedlog I. izmjena i dopuna Proračuna Općine Šodolovci za 2025. godinu te pripadajuće I. izmjene i dopune pojedinačnih Programa koji su usvojeni uz Proračun Općine Šodolovci za 2025. godinu na glasovanje:

ZA je glasovalo sedam (7) vijećnika

PROTIV niti jedan (0)

SUZDRŽAN niti jedan (0)

Predsjednik vijeća konstatirao je da je jednoglasno sa sedam glasova ZA općinsko vijeće Općine Šodolovci usvojilo i donijelo:

1. I. izmjene i dopune Proračuna Općine Šodolovci za 2025. godinu (prilog 2),
2. I. izmjene i dopune Programa javnih potreba u sportu Općine Šodolovci za 2025. godinu (prilog 3),
3. I. izmjene i dopune Programa održavanja objekata i uređaja komunalne infrastrukture Općine Šodolovci za 2025. godinu (prilog 4),
4. I. izmjene i dopune Programa gradnje objekata i uređaja komunalne infrastrukture Općine Šodolovci za 2025. godinu (prilog 5),
5. I. izmjene i dopune Programa utroška sredstava šumskog doprinosa za 2025. godinu (prilog 6),
6. I. izmjene i dopune Programa utroška sredstava vodnog doprinosa za 2025. godinu (prilog 7),
7. I. izmjene i dopune Programa utroška sredstava ostvarenih raspolaganjem poljoprivrednim zemljištem u vlasništvu Republike Hrvatske za 2025. godinu (prilog 8),
8. I. izmjene i dopune Programa javnih potreba u predškolskom odgoju i obrazovanju Općine Šodolovci za 2025. godinu (prilog 9),
9. I. izmjene i dopune Programa socijalne skrbi Općine Šodolovci za 2025. godinu (prilog 10),
10. I. izmjene i dopune Programa javnih potreba u kulturi i religiji Općine Šodolovci u 2025. godini (prilog 11),

**TOČKA 12. – 15.**

Viša stručna suradnica za računovodstvene i financijske poslove upoznala je vijećnike s dostavljenim prijedlozima Odluka te Planova vezano uz zaštitu od požara a koji se tiču zaštite od požara za vrijeme žetvenih radova, zabrane spaljivanja te plana za zaštitu otvorenog prostora i građevina za koje postoji povećana opasnost od požara i Provedbenog plana unapređenja zaštite od požara u 2025. godini.

Nakon dovršetka izlaganja Predsjednik Općinskog vijeća otvorio je raspravu. Kako nije bilo daljnjih pitanja niti uključenja u raspravu o naprijed navedenim Prijedlozima Predsjednik Općinskog vijeća Općine Šodolovci stavio je Prijedloge na glasovanje:

ZA je glasovalo sedam (7) vijećnika

PROTIV niti jedan (0)

SUZDRŽAN niti jedan (0)

Predsjednik vijeća konstatirao je da je jednoglasno sa sedam glasova ZA općinsko vijeće Općine Šodolovci usvojilo i donijelo:

1. Plan motrenja, čuvanja i ophodnje otvorenog prostora i građevina za koje prijeti povećana opasnost od nastajanja i širenja požara na području Općine Šodolovci u 2025. godini (prilog 12),
2. Odluku o mjerama zaštite od požara za vrijeme žetve i vršidbe na području Općine Šodolovci u 2025. godini (prilog 13),
3. Odluku o posebnim mjerama zaštite od požara pri spaljivanju otpadnih materijala na poljoprivrednim i drugim površinama na području Općine Šodolovci u 2025. godini (prilog 14),
4. Provedbeni plan unapređenja zaštite od požara na području Općine Šodolovci za 2025. godinu (prilog 15).

**TOČKA 16. PITANJA I PRIJEDLOZI VIJEĆNIKA**

Općinski načelnik pozdravio je vijećnike i zahvalio im se na radu i aktivnom sudjelovanju u ovom sazivu općinskog vijeća.

Nije bilo daljnjih pitanja niti prijedloga vijećnika.

Sjednica je završila u 19:09 sati.

ZAPISNIČAR: PREDSJEDNIK VIJEĆA:

Darija Ćeran Lazar Telenta

KLASA: 024-03/25-02/2

URBROJ: 2158-36-01-25-2

Šodolovci, 25. ožujka 2025.